CELEX: 62013CB0602
Language: da
Date: 2015-06-11 00:00:00
Title: Sag C-602/13: Domstolens kendelse (Sjette Afdeling) af 11. juni 2015 — Banco Bilbao Vizcaya Argentaria, SA mod Fernando Quintano Ujeta og María Isabel Sánchez García (anmodning om præjudiciel afgørelse fra Juzgado de Primera Instancia — Spanien) (Præjudiciel forelæggelse — direktiv 93/13/EØF — aftaleforhold mellem en erhvervsdrivende og en forbruger — pantebrev — vilkår om morarente — førtidsindfrielsesbestemmelse — procedure med henblik på realisering af pant i fast ejendom — tilpasning af rentebeløbet — den nationale rets kompetence)

28.9.2015   
            
            
               DA
            
            
               Den Europæiske Unions Tidende
            
            
               C 320/2
            
         Domstolens kendelse (Sjette Afdeling) af 11. juni 2015 — Banco Bilbao Vizcaya Argentaria, SA mod Fernando Quintano Ujeta og María Isabel Sánchez García (anmodning om præjudiciel afgørelse fra Juzgado de Primera Instancia — Spanien)
   (Sag C-602/13) (1)
   
   ((Præjudiciel forelæggelse - direktiv 93/13/EØF - aftaleforhold mellem en erhvervsdrivende og en forbruger - pantebrev - vilkår om morarente - førtidsindfrielsesbestemmelse - procedure med henblik på realisering af pant i fast ejendom - tilpasning af rentebeløbet - den nationale rets kompetence))
   (2015/C 320/02)
   Processprog: spansk
   
      Den forelæggende ret
   
   Juzgado de Primera Instancia
   
      Parter i hovedsagen
   
   
      Sagsøger: Banco Bilbao Vizcaya Argentaria, SA
   
      Sagsøgte: Fernando Quintano Ujeta og María Isabel Sánchez García
   
      Konklusion
   
   
               1)
            
            
               Artikel 6, stk. 1, og artikel 7, stk. 1, i Rådets direktiv 93/13/EØF af 5. april 1993 om urimelige kontraktvilkår i forbrugeraftaler skal fortolkes således, at de ikke er til hinder for nationale bestemmelser, der fastsætter en tilpasning af morarenter i forbindelse med en aftale om pantelån, for så vidt som disse nationale bestemmelser:
               
                           —
                        
                        
                           ikke foregriber bedømmelsen ved den nationale ret, for hvilken en sag om realisering af pantet er indbragt, af hvorvidt denne aftales kontraktvilkår om morarenter er »urimelige«, og
                        
                     
                           —
                        
                        
                           ikke er til hinder for, at denne ret kan tilsidesætte nævnte vilkår, såfremt den fastslår, at dette vilkår er »urimeligt« som omhandlet i dette direktivs artikel 3, stk. 1.
                        
                     
         
               2)
            
            
               Direktiv 93/13 skal fortolkes således, at den omstændighed, at dette vilkår ikke er blevet opfyldt, når en national retsinstans har fastslået, at et kontraktvilkår, der er indgået mellem en forbruger og en erhvervsdrivende, er »urimeligt« som omhandlet i artikel 3, stk. 1, direktiv 93/13, ikke i sig selv kan være til hinder for, at den nationale retsinstans kan drage alle konsekvenserne af, at det nævnte vilkår er et urimeligt kontraktvilkår.
            
         
      (1)  EUT C 31 af 1.2.2014.